Fillon në Uashington Festivali Folklorik Smithsonian
Këtë vit prezantohet kultura meksikane dhe ajo e azi-paqësorit
Këtu dëgjohen tingujt e një grupi tradicional të muzikës meksikane... më tutje interpretojnë valltarë nga Havai. Këto janë dy nga traditat etnike që janë shpalosur këtë vit në parkun qendror të Uashingtonit. Ky është aktiviteti kryesor kulturor për turistë dhe zhvillohet jo larg nga Kapitoli. Këtë vit në qendër të skenës janë kultura meksikane dhe e azi-paqësorit. Steve Kidd është drejtor i festivalit. Ai thotë se njerëzit vijnë këtu për të mësuar dhe për të parë nga afër kultura nga Shtetet e Bashkuara dhe bota: Sylvia Ching nga Havai po u mëson fëmijëve që të bëjnë byzylykë me lule. Sylvia ndjehet krenare për kulturën e saj dhe do t’ia prezantojë botës: Zoti Kidd thotë se festivali tërheq mijëra turistë ndërkombëtarë: Në një tendë tjetër, vizitorët mësojnë si të bëjnë makarona japoneze soba. Ata mund të ndjekin edhe një ceremoni tradicionale meksikane për purifikim, të quajtur limpia, për të larguar dhimbjet dhe energjinë negative nga trupi, duke u lutur. Jo larg prej aty, spektatorët ndjekin akrobatë që interpretojnë të lidhur me litarë, në një traditë festive meksikane, me rastin e të korrave. Richard Kurin është nënsekretar për historinë dhe kulturën në Institutin Smithsonian. Organizatorët e festivalit thonë se ky aktivitet reklamon edhe muzeumin Smithsonian, ku njerëzit mund të mësojnë për artin, hapësirën dhe historinë amerikane.